Rolland Courbis

Rolland Courbis (12. elokuuta 1953 – 12. tammikuuta 2026) oli ranskalainen jalkapallovalmentaja ja jalkapalloilija.Rolland Courbis, ancien entraîneur de l’Olympique de Marseille et chroniqueur radio, est mort à l’âge de 72 ans

Ura pelaajana

Courbis aloitti peliuransa Olympique de Marseillen joukkueessa 1972. Hän pelasi joukkueen paidassa kuitenkin vain kolme ottelua ennen siitymistään korsikalaisseura AC Ajaccioon, josta hän 1973 siirtyi Olympiakosiin. Kreikkalaisseurassa Courbis voitti maan mestaruuden, mutta palasi mestaruuskauden jälkeen takaisin Ranskaan ja FC Sochaux’n riveihin. Lopullisen läpimurtonsa Courbis teki Ranskan liigakentillä vasta siirryttyään AS Monacoon 1977. Courbis pelasi viiden vuoden aikana 155 ottelua monacolaisten paidassa ja teki niissä neljä maalia. Courbis voitti kaksi Ranskan mestaruutta ja yhden cupin pelatessaan AS Monacossa. Courbis lopetti uransa 1985 Sporting Toulon Varin joukkueessa. 

Saavutukset pelaajana

 Kreikan mestaruus: 1974
 Ranskan mestaruus: 1978, 1982
 Coupe de France: 1980

Ura valmentajana

Courbis'n värikkään ja mittavan valmentajauran suurimmat saavutukset olivat loppuottelupaikat UEFA Cupissa 1999 ja Coupe de la Liguessä 1997. Hän valmensi Ranskan lisäksi Arabiemiraateissa ja Venäjällä. Huhtikuusta 2007 Courbis siirtyi Ligue 2:ssa pelaavan Montpellier HSC:tä. Kaksi kautta hän teki määrätietoista työtä seurassa ja kausi 2008/09 huipentui Ligue 2:den kakkossijaan ja nousuun pääsarjatasolle. Kauden jälkeen Courbis kuitenkin ilmoitti jättävänsä tehtävät seurassa. New coach at Montpellier 

Huhtikuussa 2012 Courbis palasi lyhyeksi aikaa valmennustehtäviin sveitsiläisen kriiseura FC Sionin peräsimeen. Courbis luotsasi seuraa vain yhdessä ottelussa, kunnes jätti tehtävänsä seuran epäselvän taloustilanteen vuoksi. Courbis ne va pas continuer Sion-pestinsä jälkeen Courbis jatkoi uraansa Nigerin maajoukkueen päävalmentajana. Foot/Rolland Courbis sélectionneur du Niger Hän sai potkut jo kesäkuussa 2012. Courbis s'en va

Lokakuun lopulla 2012 Courbis’sta tuli algerialaisen USM Algerin päävalmentaja. Rolland Courbis nouvel entraîneur de l'USM Alger  Courbis’n johdolla seura voitti kaudella 2012/13 Algerian cup-mestaruuden sekä Arabian Mestarien liigan. Maan pääsarjassa seura oli viides. Courbis jätti USM Algerin marraskuun alussa 2013. COURBIS QUITTE L’USM ALGER 

Joulukuun alussa 2013 Courbis palasi ensimmäistä kertaa vankeustuomionsa jälkeen valmennustehtäviin kotimaahansa tehtyään 2,5-vuotisen sopimuksen Montpellier HSC:n kanssa. COURBIS ON WAY BACK TO MONTPELLIER Courbis’n johdolla Montpellier pelastui kaudella 2013/14 niukasti putoamiselta ollen 15:s. Täysi kausi 2014/15 seuran peräsimessä päättyi menestyksekkäämmin seitsemänteen sijaan, mikä oli paras sijoitus sitten mestaruuskauden 2011/12. Kaudella 2015/16 Montpellier juuttui jälleen putoamisviivan tuntumaan ja kautta värittivät seurajohtaja Louis Nicollinin ja Courbis’n huonot välit. Joulun alla 2015 kerrottiin, että Courbis olisi jättämässä seuran ennen vuodenvaihdetta. Rolland Courbis devrait quitter Montpellier car il en a marre de Louis Nicollin Jouluaattona 2015 Courbis ilmoitti jättävänsä seuran. COURBIS RESIGNS AS MONTPELLIER COACH

Tammikuun puolivälissä 2016 Courbis korvasi Philippe Montanierin Stade Rennais’n päävalmentajana. Courbis remplace Montanier Hänen johdollaan Rennes paransi peliesityksiään ja nousi liigan tyvipäästä lopulta kahdeksanneksi. Paikka europeleihin kaudelle 2016/17 jäi vain kuuden pisteen päähän. Toukokuussa 2016 kerrottiin, ettei Courbis jatka Rennes’n päävalmentajana kauden jälkeen ja hänet korvaa Christian Gourcuff.Christian Gourcuff confirmed as Rennes manager next season

Maaliskuussa 2019 Courbis teki loppukauden mittaisen sopimuksen SM Caenin kanssa. Hänestä tuli Fabien Mercadalin apuvalmentaja pelastamaan seuraa putoamiselta liigasta.Ligue 1 : Rolland Courbis se définit comme co-entraîneur du SM Caen Caenin pudottua liigasta Courbis jätti seuran.Ligue 1 : Rolland Courbis à Caen, c’est fini

Meriitit valmentajana

 Arabian Mestarien liiga: 2013
 Algerian cup: 2013
 Ligue 2:den mestaruus 2002
 UEFA Cupin hopeaa 1999
 Coupe de la Liguen hopeaa 1997

Vankeustuomio

Syyskuussa 2009 poliisi pidätti Courbis’n kesken Olympique de Marseillen ja Montpellier HSC:n välisen Ligue-ottelun. Courbis tuomittiin lokakuussa 2007 kahdeksi vuodeksi vankilaan taloudellisista epäselvyyksistä Olympique Marseillen siirroista vuosina 1997–99.Former OM coach Courbis faces jail sentence

Syyskuun lopulla 2009 oikeus passitti Courbis’n suorittamaan tuomiotaan Baumettes’n vankilaan Marseilleen. Justice : Courbis retrouve l'espoir Courbis pääsi vankilasta helmikuussa 2010. Rolland Courbis est de nouveau libre et veut entrainer 

Lähteet

Luokka:Ranskalaiset jalkapallovalmentajat
Luokka:Ranskalaiset jalkapalloilijat
Luokka:Vuonna 1953 syntyneet
Luokka:Vuonna 2026 kuolleet
Luokka:Kuolleet henkilöt